มีเพศสัมพันธ์กับแฟนครั้งที่ 1 ตอนวันที่ 12 เมษา ใส่ถุงยางอนามัย แต่ด้วยความที่เป็นครั้งแรกเหมือนกัน กลัวท้องจึงกินยาคุมฉุกเฉินไปครั้งแรกภายใน 24 ชม มีเพศสัมพันธ์ครั้งที่ 2 วันที่ 24 เมษา ใส่ถุงยางอนามัย ถุงยางอยามัยเกิดแตกแต่ยังไม่ได้หลั่งน้ำอสุจิภายใน เลยกินยาคุมฉุกเฉินเป็นครั้งที่ 2ไป ภายใน 1 ชม ถัดมา ครั้งที่ 3 วันที่ 7 พ.ค. ครั้งนี้ไม่มีปัญหาอะไร ใส่ถุงตามปกติ ไม่ได้กินยาคุม ไม่มีปัญหาการรั่วของถุงยาง ทั้ง 3 ครั้งนำมาหลั่งภายนอกไม่ใกล้อวัยวะเพศ -ที่กังวลคือตอนนี้วันที่ 19 พ.ค. แฟนประจำเดือนยังไม่มา คิดว่าเป็นผลข้างเคียงของยา แต่ตอนนี้เริ่มไม่แน่ใจ โดยปกติแล้วประจำเดือนแฟนมาช่วงต้นๆของทุกเดือน ประจำเดือนครั้งล่าสุด มาวันที่ 9-12 เมษา และมีอาการตกขาวบ้าง -หลั่งนอกก็จริงแต่อาบน้ำเลย เป็นไปได้ไหมที่อสุจิที่หลั่งนอกนั้นจะไหลไปอวัยวะเพศ จะสามารถท้องได้ ตามที่เคบเรียนมาอสุจิอยู่ได้ 20 นาทีแต่ในที่แห้งสนิทหรือเปล่าครับ
สวัสดีค่ะ หากประจำเดือนมาวันที่ 9 เม.ย. การมีเพศสัมพันธ์ในวันที่ 12 เม.ย. ถือว่ายังอยู่ในระยะปลอดภัย โอกาสที่จะตั้งครรภ์นั้นถือว่าน้อย และหากได้ใช้ถุงยางอนามัยและทานยาคุมฉุกเฉินร่วมไปด้วย โอกาสที่จะตั้งครรภ์นั้นถือว่าน้อยมากส่วนการมีเพศสัมพันธ์ในวันที่ 24 เม.ย. หากไม่ได้มีการหลั่งน้ำอสุจิในช่องคลอด ก็ไม่น่ามีการตั้งครรภ์เกิดขึ้นได้ และหากได้ทานยาคุมฉุกเฉินไปภายใน 1 ชั่วโมง ยาคุมฉุกเฉินจะช่วยป้องกันการตั้งครรภ์ได้ประมาณ 95%ส่วนการมีเพศสัมพันธ์ในวันที่ 7 พ.ค. ได้ใช้ถุงยางอนามัยร่วมกับการหลั่งนอก โอกาสที่จะตั้งครรภ์จึงถือว่าน้อยมากดังนั้นการที่ประจำเดือนไม่มา สาเหตุจากการตั้งครรภ์จึงเป็นไปได้น้อย อาจเกิดจากสาเหตุอื่นๆ เช่น ผลจากยาคุมฉุกเฉิน ซึ่งทำให้ประจำเดือนมาช้าได้ หรือมีความเครียด ทำงานหนัก พักผ่อนน้อย อดนอน อดอาหาร มีน้ำหนักลด เป็นต้น แนะนำให้รอประจำเดือนไปอีกซักระยะค่ะ หากกังวลอาจลองตรวจหาการตั้งครรภ์ดูค่ะหากมีเพศสัมพันพันธ์บ่อยๆ ไม่ควรใช้ยาคุมฉุกเฉินเป็นประจำ เพราะอาจทำให้รังไข่ทำงานผิดปกติได้ ควรเลือกวิธีคุมกำเนิดที่มีประสิทธิภาพสูงค่ะ เช่น ยาเม็ดคุมกำเนิด ยาฉีดคุมกำเนิด เป็นต้นสำหรับอสุจิที่หลั่งข้างนอกนั้น โอกาสที่ตัวอสุจิจะเคลื่อนที่เข้าไปในช่องคลอดได้เอง แทบเป็นไปไม่ได้ และหากปล่อยทิ้งไว้ให้แห้ง อสุจิมักจะตายภายในเวลาประมาณ 20 นาทีค่ะ